b'\n_START_ARTICLE_\nU-110 (Kriegsmarine)\n_START_SECTION_\nZgodovina\n_START_PARAGRAPH_\n9. maja 1941 sta U-110 in U-201 napadli sovra\xc5\xbeni ladijski konvoj v severnem Atlantiku, ju\xc5\xbeno od Islandije._NEWLINE_Potem, ko je U-110 \xc5\xbee potopila dve ladji, jo je opazila britanska korveta HMS Aubretia (K 96) in jo takoj napadla. Podmornica se je uspela izmakniti napadom, toda korveta je dobila pomo\xc4\x8d v obliki dveh ru\xc5\xa1ilcev HMS Bulldog (H 91) in HMS Broadway (H 90)._NEWLINE_Vse tri ladje so nato prisilile podmornico, da je priplula na povr\xc5\xa1je. Ker je Fritz-Julius Lemp mislil, da je podmornica smrtno zadeta in je pri\xc4\x8dakoval, da jo bo nasadil HMS Bulldog, je ukazal evakuacijo ladje, ne da bi ukazal uni\xc4\x8denje tajnih dokumentov in materialov. Ko je HMS Bulldog opazil, da se podmornica ne potoplja, je opustila napad in poslala svoje mornarje na podmornico._NEWLINE_Le-ti so odkrili razne tajne dokumente in Enigmo, kar so v ve\xc4\x8d potovanjih prenesli na svoje ladje. Da bi to odkritje ostalo prikrito Nemcem, so naslednji dan po nesre\xc4\x8di pustili, da je podmornica potopila. Ta dogodek velja za najpomembnej\xc5\xa1e zajetje druge svetovne vojne, saj so dokumenti in Enigma pomagali pri razbitju nem\xc5\xa1kih \xc5\xa1ifer in tako re\xc5\xa1ili ne\xc5\xa1tete ladje v toku vojne.'